

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ -ΘΡΑΚΗΣ** Αλεξανδρούπολη, 08/07/2025

**ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ**

**ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΒΡΟΥ**

**ΔΕΛΤΙΟ ΕΝΗΜΕΡΩΣΗΣ**

Στα πλαίσια του προγράμματος καταπολέμησης κουνουπιών που διενεργεί η Περιφέρεια Ανατολικής Μακεδονίας και Θράκης και εκτελώντας την υπ.αριθμ. πρωτ, 1545/7-7-2025 εντολή του Γενικού Συντονιστή του Έργου, σας ενημερώνουμε ότι θα διενεργηθεί επίγειος ψεκασμός υπέρμικρου όγκου (ULV) για την αντιμετώπιση ακμαίων κουνουπιών από εδάφους :

1. την **ΤΡΙΤΗ 8/7/2025** : Στο περιαστικό περιβάλλον του οικισμού του **ΤΥΧΕΡΟΥ** του Δήμου Σουφλίου της Περιφερειακής Ενότητας Έβρου, σε απόσταση τουλάχιστο 100 μέτρα περιμετρικά του οικισμού (εκτός κατοικημένης περιοχής).
2. την **ΤΕΤΑΡΤΗ 9/7/2025** : Στο περιαστικό περιβάλλον του οικισμού του **ΣΟΥΦΛΙΟΥ** του Δήμου Σουφλίου της Περιφερειακής Ενότητας Έβρου, σε απόσταση τουλάχιστο 100 μέτρα περιμετρικά του οικισμού(εκτός κατοικημένης περιοχής).

**Ώρα εκτέλεσης ψεκασμών:** Μετά τη δύση του ηλίου από 20:30΄ – 23:30΄.

**Προφυλάξεις:** Για προληπτικούς λόγους παρακαλούμε κατά την διάρκεια του ψεκασμού

* να μην κυκλοφορούν άνθρωποι και ζώα στην περιοχή ψεκασμού
* να μην υπάρχουν εκτεθειμένα είδη οικιακής χρήσης (π.χ. ρούχα, παιχνίδια κλπ).
* τα κλιματιστικά να είναι κλειστά
* να απομακρυνθούν τα μελισσοσμήνη από την ψεκαζόμενη περιοχή

Για την διενέργεια των ψεκασμών ακολουθούνται οι οδηγίες που ορίζονται στην με αρ. πρωτ. *Δ1α/Γ.Π.οικ 14125/26-3-2025 (ΑΔΑ:ΨΠΓΓ465ΦΥΟ-ΠΤΕ) Εγκύκλιο του Υπουργείου Υγείας «Προγράμματα ολοκληρωμένης διαχείρισης των κουνουπιών, σχέδιο δράσης, σχετική ενημέρωση και προφύλαξη του κοινού για το έτος 2025»,*.

**Η εφαρμογή θα γίνει :**

* με ευθύνη του ανάδοχου φορέα που είναι η NOVAGREENA.E.
* με χρήση οχήματος που φέρει ειδικό και κατάλληλο εξοπλισμό.
* με συνεχή επίβλεψη από αρμόδιους υπαλλήλους της Π.Ε Έβρου της Περιφέρειας Ανατολικής Μακεδονίας και Θράκης.

Οι ψεκασμοί θα πραγματοποιηθούν **εφόσον οι καιρικές συνθήκες (άνεμος, βροχοπτώσεις κλπ) το επιτρέψουν,** ώστε να διασφαλιστεί η υγεία των πολιτών, καθώς και η αποτελεσματικότητα των εφαρμογών.

Παρακαλούνται οι κάτοικοι να βοηθήσουν το παραπάνω έργο που γίνεται αποκλειστικά για την προστασία της υγείας τους.

**ΠΛΗΡΟΦΟΡΙΕΣ στα τηλέφωνα:**

**ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ & ΚΟΙΝΩΝΙΚΗΣ ΜΕΡΙΜΝΑΣ Π.Ε. ΕΒΡΟΥ**

**τηλ. 2551355322**